Läks aega, mis läks, aga ära vaadatud ta sai. Tõsi, tavalisena, mitte 3D.  Hoogne ja värviline.  Pisut muusikat ja karnevali ka "kirsiks koogil". Teadjate ja oskajate poolt tehtud. Midagi paha pole ette heita, aga midagi jääb puudus, et olla sensatsiooniline, igavesti meelespüsiv ja unenägudesse tükkiv.  Ilus ja korralik. Armastust, moraali, hoolimist: kõike, mida sellises filmis vaja. Ja muidugi tõelised sõbrad.  Minu jaoks olid filmi tipphetked värvikad alguskaadrid ja romantiline trammisõit.  Tuju teeb heaks, meelt lahutab ja aega aitab mööda saata. Sünnib vaadata üksi, lastega,  vanavanematega või kahekesi käest hoides.